CELEX: 32010D0198
Language: ro
Date: 2010-04-06 00:00:00
Title: 2010/198/: Decizia Comisiei din 6 aprilie 2010 de exonerare a Letoniei de anumite obligații privind aplicarea Directivelor 66/402/CEE și 2002/57/CE ale Consiliului referitoare la Avena strigosa Schreb., Brassica nigra (L.) Koch și Helianthus annuus L. [notificată cu numărul C(2010) 2042] (Text cu relevanță pentru SEE)

7.4.2010   
            
            
               RO
            
            
               Jurnalul Oficial al Uniunii Europene
            
            
               L 87/34
            
         DECIZIA COMISIEI
   din 6 aprilie 2010
   de exonerare a Letoniei de anumite obligații privind aplicarea Directivelor 66/402/CEE și 2002/57/CE ale Consiliului referitoare la Avena strigosa Schreb., Brassica nigra (L.) Koch și Helianthus annuus L.
   [notificată cu numărul C(2010) 2042]
   (Numai textul în limba letonă este autentic)
   (Text cu relevanță pentru SEE)
   (2010/198/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 66/402/CEE a Consiliului din 14 iunie 1966 privind comercializarea semințelor de cereale (1), în special articolul 23a,
   având în vedere Directiva 2002/57/CE a Consiliului din 13 iunie 2002 privind comercializarea semințelor de plante oleaginoase și pentru fibre (2), în special articolul 28,
   având în vedere cererea depusă de Letonia,
   întrucât:
   
               (1)
            
            
               Directivele 66/402/CEE și 2002/57/CE stabilesc anumite dispoziții pentru comercializarea semințelor de cereale și a semințelor de plante oleaginoase și pentru fibre. De asemenea, directivele sus-menționate prevăd că, în anumite condiții, statele membre pot fi exonerate total sau parțial de obligația de a aplica prevederile directivelor respective în cazul anumitor specii.
            
         
               (2)
            
            
               Letonia a solicitat să fie exonerată de obligațiile ei în ceea ce privește Avena strigosa Schreb., Brassica nigra (L.) Koch și, parțial, în ceea ce privește Helianthus annuus L.
            
         
               (3)
            
            
               În mod normal, semințele plantelor Avena strigosa Schreb, Brassica nigra (L.) Koch și Helianthus annuus L. nu sunt reproduse și comercializate în Letonia. De asemenea, importanța lor economică în țara sus-menționată este nesemnificativă. Din cauza condițiilor climatice, în Letonia nu se produc semințe de Helianthus annuus L.; semințele pentru semănat se importă din alte țări, iar recolta este utilizată exclusiv ca aliment pentru animale.
            
         
               (4)
            
            
               Cât timp aceste condiții rămân valabile, statul membru respectiv ar trebui exonerat de obligația de a aplica dispozițiile Directivelor 66/402/CEE și 2002/57/CE pentru speciile în cauză.
            
         
               (5)
            
            
               Măsurile prevăzute în prezenta decizie sunt conforme cu avizul Comitetului permanent pentru semințe și material de înmulțire agricol, horticol și forestier,
            
         ADOPTĂ PREZENTA DECIZIE:
   Articolul 1
   Letonia este exonerată de obligația de a aplica Directiva 66/402/CEE, cu excepția articolului 14 alineatul (1), pentru specia Avena strigosa Schreb.
   Articolul 2
   (1)   Letonia este exonerată de obligația de a aplica Directiva 2002/57/CE, cu excepția articolului 17, pentru specia Brassica nigra (L.) Koch.
   (2)   Letonia este exonerată de obligația de a aplica Directiva 2002/57/CE, cu excepția articolului 17 și a articolului 22 alineatul (1), pentru specia Helianthus annuus L.
   Articolul 3
   Prezenta decizie se adresează Republicii Letonia.
   
      Adoptată la Bruxelles, 6 aprilie 2010.
      
         
            Pentru Comisie
         
         John DALLI
         
            Membru al Comisiei
         
      
   
   
      (1)  JO 125, 11.7.1966, p. 2309/66.
   
      (2)  JO L 193, 20.7.2002, p. 74.